**Ынтымақ, бірлік, келісім – ең басты байлық ел үшін**

**Единство, гармония и согласие - самое главное богатство страны**

28 сәуір 2018 жылы мектебімізде «Ынтымақ, бірлік, келісім – ең басты байлық ел үшін» атты Қазақстан Халықтарының бірлігі күніне арналған халықтар достығы фестивалі болып өтті.

Мақсаты: көпұлтты Қазақстан Республикасының халықтар достығы – еліміздің бірлігінің кепілдігі екендігін таныту. Әр халықтың өнері, оның рухани байлығының негізін баланың жүрегіне өз ұлтының тілін, дінін біле отырып, өзге ұлттың рухани байлығын сыйлауға, құрметтеуге тәрбиелеу.

Мерекелік шараға алдын – ала жеребе тартылып, әр сынып өзіне бекітілген ұлттар бойынша даярлық жасады.

Мерекелік шарада әр ұлт өзінің мәдениеті мен ұлттық тағамдарын таныстырып, өз өнерлерін паш етті.

Шара соңында әділқазылар алқасы қорытынды бағасын шығарды. Нәтижесінде: «Қонақжай ұлт» номинациясымен қазақ халқын таныстырған мұғалімдер ұжымы, «Өнерлі ұлт» номинациясымен неміс ұлты, «Берекелі дастархан» номинациясымен өзбек ұлты, «Ұйымшыл ұлт» номинациясымен қырғыз халқы, «Көрермен көзайымы» номинациясымен орыс халқы, «Сәнқой ұлт» номинациясымен сыған халқы марапатталып, жүлделі III орынды кәріс ұлты, II орынды кавказ халқы, I орынды украин халқы, Бас жүлдені үнді халқы иеленді.

Мерекелік шара өте жоғары деңгейде өтті.

**Э.Т.Изматова**